দিনাজপুরসহ দেশের বিভিন্ন স্থান থেকে আগত লাখো মুসল্লী জানাযার নামাজে অংশগ্রহণ করেন। জানাযা পূর্ব সমাবেশে বক্তব্য রাখেন মরহুমের ছেলে হাইকোর্টের বিচারপতি এম ইনায়েতুর রহিম ও জাতীয় সংসদের হুইপ ইকবালুর রহিম এমপি। এতে অংশগ্রহণ করেন মানবতাবিরোধী অপরাধ ট্রাইব্যুনাল-২ এর চেয়ারম্যান বিচারপতি ওবায়দুল হাসান, প্রাথমিক ও গণশিক্ষামন্ত্রী এ্যাড. মোস্তাফিজুর রহমান ফিজার এমপি, আওয়ামী লীগের সাংগঠনিক সম্পাদক খালিদ মাহমুদ চৌধুরী এমপি, জেলা পরিষদের প্রশাসক আজিজুল ইমাম চৌধুরী, দিনাজপুর জেলা প্রশাসক মীর খায়রুল আলম, পুলিশ সুপার মো. হামিদুল আলমসহ বিভিন্ন শ্রেণী পেশার লাখো মানুষ।